નર્મદા યોજના ગુજરાત સહિત ૪ રાજ્યની ભાગીદારી ધરાવે છે. આ યોજના થકી વીજળી મેળવવા માટે ગુજરાત, મધ્ય પ્રદેશ અને મહારાષ્ટ્ર વચ્ચે કરાર થયા છે. જ્યારે સિંચાઈ અને પીવાનાં પાણી માટે ગુજરાત, રાજસ્થાન અને મધ્ય પ્રદેશ વચ્ચે કરાર થયા છે. નર્મદા યોજના માટે ગુજરાતને મધ્ય પ્રદેશ પાસેથી ૪૧૦૩ કરોડ, મહારાષ્ટ્ર પાસેથી ૧૩૮૫ કરોડ અને રાજસ્થાન પાસેથી ૫૯૧ કરોડ રૂપિયા લેવાના બાકી નીકળે છે, જે પૈકી ૪૨૫૨ કરોડની રકમ વિવાદિત છે, જેનો નીવેડો આવતો નથી. રાજ્ય સરકારે પત્ર લખીને આ રાજ્યો પાસેથી કેનાલનાં બાકી કામો પૂરાં કરવા માટે નાણાંની માગણી કરી છે.